ઓપ્શન્સનો પ્રારંભ કોમોડિટી બજારોમાં વિવિધ પ્રકારના હિસ્સેદારો, જેઓ પરંપરાગત ડેરિવેટિવ્ઝ પ્રોડક્ટોના ઉપયોગ મારફત હેજ કરવા સક્ષમ ન હતા, તેમની જોખમ સંચાલનની જરૂરિયાતોને લાંબાગાળે પરિપૂર્ણ કરશે. તેના માળખાંને કારણે, ખાસ કરીને ખેડૂતો અને નાના ઉદ્યોગો જેવા નાના હિસ્સેદારો, કે જેઓ અન્ય ડેરિવેટિવ્ઝનો ઉપયોગ કરીને હેજ કરવા માટે નાણાકીય રીતે સદ્ધર ન હોય, તેમના માટે આ પ્રકારની પ્રોડક્ટો બંધબેસતી છે. ઉદાહરણ તરીકે, ઓપ્શનના ખરીદનાર માટે કોઈ માર્જિન કોલ્સ નથી. તેના બદલે ખરીદદારે ઓપ્શનના રાઈટરને એક-સમયની ફી/ પ્રીમિયમની અપફ્રન્ટ ચૂકવણી કરવી પડે છે. આમ, આમાં ખરીદદારો જાણતા હોય છે કે તેમને કેટલી ચૂકવણી કરવી પડશે, જેથી તેઓની આગોતરી ચૂકવણી સરળ બની શકે. આ સુવિધાથી વિપરીત અન્ય ડેરિવેટિવ્ઝ, જેના ટ્રાન્ઝેક્શનમાં માર્જિન કોલ્સનો સમાવેશ થાય છે અને અંડરલાઈંગના બજાર ભાવોની વધઘટના આધારે બદલાતી ચૂકવણીની રકમ ક્યારેય નિશ્ચિત હોતી નથી. ઓપ્શન્સ ખરીદવા માટે કેટલી ચૂકવણી કરવી તે અંગેની જાણ સાથે, ઓપ્શન ખરીદનાર જોખમોથી પણ વાકેફ રહે છે.